Павле Паланчаї

Штредня музична школа Исидор Баїч (нєподполна), Нови СадПериод твореня1984—2015Жанримузика, гранє и вокална интерпретацияПохованиу Руским Керестуре

Павле Паланчаї (*20. юлий 1966—†15. авґуст 2017), музичар, побиднїк Червеней ружи 1986. року, вокални солиста.

 Биоґрафия 
Павле Паланчаї народзени 20. юлия 1966. року у Руским Керестуре. Оцец Владимир и мац Веруна (дзивоцке Шугайда). Павле мал брата Янка. 

Основну школу Петро Кузмяк Павле закончел у Руским Керестуре. Паралелно зоз основну школу ходзел и до нїзшей музичней школи ШОМО-Кула, одзелєнє у Руским Керестуре. Учел ше грац на гармоники. Понеже пожнєл з уписом до нїзшей музичней школи та на концу основней школи  мал лєм 4. класи музичней школи закончени. И зоз нєподполну нїзшу музичну школу бул препознати його слух и талант та бул прияти до штреднєй музичней школи „Исидор Баїч” у Новим Садзе. Медзитим пре нєдостаточну упартосц Павле ю нє закончел та ше врацел до валалу и почал робиц.

Павле Паланчаї бул оженєти зоз Сладяну родз. Ковачевич.

Спочатку Павле робел у Польопривредним комбинату 1. май  як маґазионер. Кед комбинат бул розформовани та з єдней його часци була основана задруґа Юарбис (хтора мала вецей сектори, та и пекарню). Павле теди почал робиц у пекарнї и там робел док ше нє похорел.

 Анґажованє у музичним живоце 

Як млади Павле Паланчаї ше уключел до Дому култури та по потреби там грал на гармоники и шпивал на рижних програмох. Тиж бул уключени до ґрупи Кодони у хторей грал и наступал як шпивач тей ґрупи.

Павле Паланчаї бул барз надарени за музику, од малючка ше обачовало його талант та вельо раз наступел як школяр на Червеним пупчецу. Познєйше шпивал и у змаганьох за найкрасши леґиньски глас на Червеней ружи та 1986. року достал, як найкрасши хлопски глас, награду и традицийни чобольов. Тота побида и награда на Фестивалу култури му була ,,желєне шветло" же би предлужел шпивац на Червених ружох и на Ружових заградкох алє тераз уж як преверени и искуснєйши  вокални солист хтори  шпивал нови композициї з конкурсох. Павле мал приємну фарбу гласа, тиж так мал точну интонацию та му композиторе зверйовали досц компликованши писнї за шпиванє.

Павле бул поволовани шпивац у рижних програмох Рускей редакциї на ТВ Войводина, а за Радио Нови Сад вон у студийох знял вецей як 20 знїмки шпиванкох у народним духу хтори ше поряднє емитовало у рускей програми радия. 

Медзитим, здравствени стан ше му  погоршовал и вон вше ридше наступал пред публику.

После чежкей хороти, Павле Паланчаї умар 15. авґуста 2017. року. Поховани є на теметове  у Руским Керестуре

На наших музичних фестивалох Павле Паланчаї
шпивал тоти композициї

+Ружова  заградкаРокНаслов композициї Композитор2002Дзе тот КерестурВладислав Надьмитьо2005Руснакова драгаЮлиян Рамач2006Боже, зачувай парастаЛюбомир Загорянски2007Гудаци гралиСамуел МедведьЧервена ружаРокНаслов композициї Композитор1991Цо ме то так печеДюра Будински2001Дюрдьовски лїпиОленка Сеґеди2004Нє забудз ме, ровнїноВладислав Надьмитьо2006Шпивай, РуснакуВладислав Надьмитьо

 Литература 

 Владислав Надьмитьо: „Червена ружа '86ˮ, 30 червени ружи, НВУ Руске слово, Нови Сад, 1991,  б. 74.

 Вонкашнї вязи 

 Вчера поховани Павле Паланчаї, автор Сор, Рутенпрес, 17. авґуст 2017.

Катеґория:Руснаци у Сербиї
Катеґория:Музичаре
Катеґория:Шпиваче
Катеґория:Керестурци
Катеґория:20. юлий
Катеґория:Народзени 1966
Катеґория:15. авґуст
Катеґория:Умарли 2017